Arbeitsvertrag und Pacht von 3 Aruren Sähland
Material: papyrus
Place: Hermopolites
Categories: Vertrag
Pacht (Land) und Arbeitsvertrag
Namen
Kyria - Klausel
Entwurf (?)
ὑπατείας Φλαουίου Ὀππορτούνου τοῦ λ[α]μπροτ[ά]του, Θὼθ ὀγδόῃ καὶ εἰκὰς τρίτης ἰνδικτίονος. 
Αὐρηλίᾳ Εὐχαριστίᾳ Θεοδώρου τῇ εὐγενεστάτῃ ἀπὸ τῆς Ἑρμουπολιτῶν π Σαραπίωνος Ἑρμογένους, 
ὑποδιακόνου καθολικῆς ἐκκλησίας τῆς αὐτῆς πόλεως. ὁμολογῶ ἑκουσίως καὶ αὐθαιρέτως 
μεμισθῶσθαι παρὰ τῆς σῆς εὐγενείας πρὸς μόνον ἐνιαυτὸν ἕνα  καρπῶν τῆς σὺν θεῷ εἰσιούσης 
τετάρτης ἰνδικτίονος τὴν ὑπάρχουσαν τῇ σῇ εὐγενείᾳ μερίδα μίαν  νεοφυτιου, τοῦτʼ ἔστιν τὴν 
ἐκ λιβὸς τοῦ ἐποικείου διακειμένην ἐν πεδιάδι κώμης Ἰβιῶνος Σεσεμβύθεως τοῦ Ἑρμουπολίτου 
νομοῦ, πρὸς ὑδροπαροχείαν διʼ ἡμετέρων βοικῶν ζῴων καὶ τροφῶν αὐτῶν καὶ βουκόλων, 
δεχόμενος μέντοι γε παρὰ τῆς σῆς εὐγενείας ὑπὲρ μισθῶν τῆς αὐτῆς μερίδος τοῦ αὐτοῦ ἔτους χρυσοῦ νομισμάτια ἑπτὰ  
, ποτίσω δὲ τὸ αὐτὸ χωρίον 
τῷ μὲν χειμῶνι διʼ ἡμερῶν δώδεκα, τῷ δὲ θέρει διʼ ἡμερῶν ὀκτώ.  
, ἐφʼ ᾧ[τε] μισθοῦμαι  τη ση εὐγενεια καὶ σπορίμης γῆς ἀρούρας τρεῖς  
ἐκ λ[ιβὸ]ς τοῦ αὐτοῦ ἐποικείου, [εἰ]ς σπορὰν καὶ κ[ατάθε]σιν καρπῶν, [ὧν ἐὰν] αἱρῶμαι, φόρ[ο]υ το[ύ]των τοῦ αὐτοῦ ἔτους 
χρυ[σοῦ νο]μισματίου ἥμισυ  κ[ατὰ] τὴν συναλλαγ[ὴν τῆ]ς αὐτῆς πόλε[ω]ς. [ἡ] μίσθωσις κυρία καὶ βεβαία καὶ ἐπερωτηθεὶς 
ὡμολόγησα.